《鹧鸪天·室人降日以此奉寄》
元代·魏初

去岁今辰却到家，今年相望又天涯。一春心事闲无处，两鬓秋霜细有华。
山接水，水明霞。满林残照见归鸦。何时收拾田园了，儿女团圆夜煮茶。

作者简介：魏初，字太初，号青崖。元代宏州顺圣（今张家口阳原东城）人。生卒年均不详，约元世祖至元初（约公元一二六四年）前后在世，年六十一岁。好读书，尤长于春秋；为文简，而有法。少辟中书省掾吏，亲老告归，隐居教授。中统起，为国史院编修寻擢监察御史，疏陈时政，多见赏纳。官至南台御史中丞。初著有《青崖集》五卷，《四库总目》非独以文章贵，又足补史阙。《元史》有传。